Tâi-oân Bān-ia̍p-chi̍p (台灣萬葉集/台湾万葉集, taiwan manyôsyû) sī Tâi-oân ê chi̍t koá Ji̍t-gí chok-chiá tī 1980 kàu 1990 nî-tāi só͘ chhut-phín ê chi̍t hē-lia̍t Ji̍t-gí toán-koa (短歌) chi̍p, hâm 1981 nî ê Ko͘-hông-bān-lí Pòaⁿ-sè-kí (孤蓬萬里半世紀), Hana o kobosite (花をこぼして) chò siōng-koàn (上卷); 1988 nî koh chhut tiong-koàn, kàu 1993 nî chài chhut ē-koàn. pian-chiá sī pún-miâ Ngô͘ Kiàn-tông ê chok-ka Ko͘-hông-bān-lí (孤蓬萬里).

Nā tī Ji̍t-pún  chú-iàu ê chhut-pán-chiá sī Chi̍p-eng-siā (集英社). Chhut-pán ê sūn-sū sī 1994 nî 2 goe̍h seng theh goân ē-koàn chhut chò Tâi-oân Bān-ia̍p-chi̍p, kàu 1995 nî chiong Hana o kobosite kiat goân-lâi ê tiong-koàn chài chhut Tâi-oân Bān-ia̍p-chi̍p Sio̍k-phian; tè-bé tī 1997 nî khah hoat-hêng Ko͘-hông-bān-lí Pòaⁿ-sè-kí.

Chham-khó

Siong-koan 
 Tâi-oân ê Ji̍t-pún-ōe

Tâi-oân bûn-ha̍k
Bān-ia̍p-chi̍p